
Avaliku ürituse „Narva Sügislaat” loa taotluse rahuldamine

1. Asjaolud ja menetluse käik

17.08.2011.a. esitas FIE Silvi Pärn, (reg.kood 11583080) Narva Linnavalitsuse Linnavara- ja Majandusametile avaliku ürituse loa taotluse.
FIE Silvi Pärn kavandab läbi viia 17.09.2011.a ja 18.09.2011.a kella 09.00-18.00. avalikku üritust „Narva Sügislaat”. Üritus suunatud avalikkusele. Ürituse raames toimub  toiduainete ja tööstuskaupade müük kaupluse „Põhjakaubanduskeskus“ juures asuval platsil.
Sihtgrupiks on linnaelanikud ja külalised.  Eeldatav osavõtjate arv 30 kauplejat  ja külastajate arv on 800 inimest. Sissepääs on kõikidele  külastajatele tasuta. Alkohoolsete jookide müüki ei toimu. Korra tagumiseks üritusel osalevad korrapidajad. Avaliku ürituse läbiviimine on kooskõlastatud Politsei- ja Piirivalveametiga ning Päästeametiga.
Narva Linnavalitsuse Linnavara- ja Majandusamet kontrollis avaliku ürituse taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub FIE Silvi Pärn loa taotlus avaliku ürituse „Narva Sügislaat” korraldamiseks, rahuldamisele.

 

2. Õiguslikud alused
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule vormistatakse avaliku ürituse luba Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada FIE Silvi Pärn taotlus avaliku ürituse „Narva Sügislaat” läbiviimiseks. 

3.2. Avaliku ürituse korraldajaks on FIE Silvi Pärn, reg.kood 11583080,  Õhtu 3, Kohila.
3.3. Ürituse läbiviimise kohaks on Kangelaste 37a, Narva, Põhjakaubanduskeskuse juures asuv plats. 
3.4. Avalik üritus toimub 17.09.2011.a kell 09.00-18.00 ja 18.09.2011.a kell 09.00-16.00
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks 
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.
4.3. Korraldus jõustub seaduses sätestatud korras.

